Ego Johannes, quondam filius Rocheti de Cletis, notum facio universis... quod ego cepi et capio in feodum et casamentum a nobili viro Johanne de Cabilone, domino de Allato, Richardum dictum Duc, de Chafoy, hominem meum taillabilem, et ejus mansum et unum carterium calderie murie quam habeo et habere debeo annuatim apud Salinum in puteo burgi comitis Burgundie palatini, et quicquid juris, usus, actionis, rationis seu requisitionis habeo, habere possum vel debeo in dicto puteo quoquomodo. Et intravi homagium seu fidelitatem dicti nobilis viri, salva tamen fidelitate seu homagio domini de Cletis; intravi, inquam, homagium, pro decem libris bonorum stephanensium, quas habui et recepi a predicto nobili viro, ratione dicti homagii, in pecunia numerata, et de hiis teneo me plenarie pro pagato; promittens... renuncians... In cujus rei testimonium, ego predictus Johannes sigillum venerabilis capituli ecclesie Sancti Anatolii presentibus litteris rogavi et feci apponi... Actum IIIº nonas maii, anno Domini Mº CCº octogesimo quarto.